Finlands luftfartsmuseum

Finands luftfartsmuseum (finsk: Suomen ilmailumuseo) er et spesialmuseum  for fly og luftfart. Det ligger nær Helsingfors-Vanda lufthavn i Skattmans i Vanda, Finland.

Historie
Organisasjonen bak museet, luftfartsmuseumsforeningen (finsk: Ilmailumuseoyhdistys ry) ble etablert 4. desember 1969. Museet ble åpnet i 1972, opprinnelig plassert i kjellerlokalene til terminalbygningen til Helsingfors-Vanda lufthavn, men kunne flytte til egne fasiliteter i 1981. Museet er under stadig ekspansjon med tilfang av nye objekter. Det omfatter i dag en egen kontorfløy, laboratorium, bibliotek, arkiv og et auditorium for 200 besøkende.

Utstillinger
Det finnes bortimot 7 000 objekter i museets samlinger, et bibliotek med 16 000 bøker, 160 000 tidsskrifter og mindre trykksaker om luftfart. Et stort antall servicemanualer for ulike flytyper.

Museet har for tiden 72 fly til utstilling. Noen er unike, som for eksempel det finskbygde Karhumäki Karhu 48B og det lisensbygde franske Caudron C.60

Referanser

Eksterne lenker 
 

Luftfartsmuseer
Museer i Finland
Museer etablert i 1972
1972 i Finland
Byggverk i Nyland
Vanda